Bodferin

Plwyf eglwysig ym mhen Llŷn, Gwynedd, yw Bodferin. Mae'n gorwedd ym mhen eithaf Llŷn, i'r gorllewin o Aberdaron, dros y swnt o Ynys Enlli.

Hanes
Yn yr Oesoedd Canol, roedd y plwyf yn rhan o gwmwd Cymydmaen. Arferai pererinion groesi'r swnt i Ynys Enlli o borthladd bychan Porth Ferin. Ceir Plas Bodferin yn y plwyf, tua 2 filltir i'r gogledd-orllewin o Aberdaron. Ceir Rhydmerin yno hefyd. Plwyf bychan iawn oedd Bodferin, dim ond tua milltir o hyd a thua'r un maint o led, yn rhedeg gyda'r môr.D. T. Davies, Hanes Eglwysi a Phlwyfi Lleyn (Pwllheli, 1910), tud. 169-70.

Ni wyddys pwy oedd 'Merin'. Ceir sawl person o'r enw yn hanes a thraddodiadau cynnar Cymru. Mae'n bosibl mai 'môr' neu 'morwr' yw'r ystyr yn hytrach nag enw personol: prif ystyr y gair Hen Gymraeg merin yw 'môr', o'r gair Lladin marinus (cf. Llŷr Marini).Geiriadur Prifysgol Cymru, Cyfrol III.

Bu Bodferin yn blwyf sifil yn yr hen Sir Gaernarfon tan iddo gael ei ymgorffori ym mhlwyf sifil Aberdaron yn 1934. Dim ond tua 30 o bobl a gofnodir yn byw yn y plwyf yn 1861.Rhiw.com

Cyfeiriadau

Dolenni allanol
 Cyfrifiad 1861: Bodferin ar wefan Rhiw.com

Categori:Daearyddiaeth Gwynedd
Categori:Esgobaeth Bangor
Categori:Hanes Gwynedd
Categori:Llŷn
Categori:Plwyfi Cymru